钦定古今图书集成/明伦汇编/氏族典/第020卷
## 钦定古今图书集成/明伦汇编/氏族典/第020卷

| 钦定古今图书集成 明伦汇编 第二十卷 |

| |

钦定古今图书集成明伦汇编氏族典

第二十卷目录

氏族总部杂录

氏族总部外编

氏族典第二十卷

《礼记曲礼》：“五官之长曰伯，是职方。其摈于天子也，曰
天子之吏。天子同姓谓之伯父，异姓谓之伯舅。九州
之长，入天子之国曰牧。天子同姓谓之叔父，异姓谓
之叔舅。”

“诸侯灭”同姓名。

《坊记》：“君不与同姓同车，与异姓同车不同服，示民不
嫌也。”

《周礼》秋官司仪诏王仪：“南乡见诸侯，土揖庶姓，时揖
异姓，天揖同姓。”〈注〉庶姓无亲者也。土揖，推手小下之
也。时揖，平推手也。天揖，推手小举之。

《潜夫论卜列篇》：“今俗人有妄博姓于五音，设五宅之
符第，其为诬也甚矣。古有阴阳，然后有五行。五帝右
据行气，以生人民，载世远，乃有姓名敬民。名字者，盖
所以别众猥而显此人尔，非以绝五音而定刚柔也。
今俗人不能推纪本祖，而反欲以声音言语定五行，
误莫甚焉。夫鱼处水而生，鸟据巢而卵，即不推其本”
祖，谐音而可，即呼鸟为鱼，可内之水乎？呼鱼为鸟，可
栖之木邪？此不然之事也。命驹曰犊，终不为马。是故
凡姓之有音也，必随其本生祖所土也。太皞木精，承
岁而王，夫其子孙咸当为角。神农火精，承荧惑而王，
夫其子孙咸当为征。黄帝土精，承镇而王，夫其子孙
咸当为宫。少皞金精，承太白而王，夫“其子孙咸当为
商。颛顼水精，承辰而王，夫其子孙咸当为羽。虽号百
变，音行不易。”俗工又曰：“商家之宅，宜西出门，此复虚
矣。五行当出乘其胜，入居其隩，乃安吉。商家向东入，
东入反以为金伐木，则家中精神日战斗也，五行皆
然。”又曰：“宅有宫商之第，直符之岁，既然者，放其上增
损门数，即可以变其”音而过其符邪？今一宅也，同姓
相代，或吉或凶；一宫也，“同姓相代，或迁或免”；一宫也。
成康居之日以兴，幽厉居之日以衰。由此观之，吉凶
兴衰，不在宅明矣。

《通典》吕才《卜宅杂论》秩：“《易》曰：‘上古穴居而野处，后世圣
人易之以宫室，盖取诸大壮。逮于殷周之际，乃有卜
择之文，故《诗》称‘相其阴阳’，《书》云‘卜惟洛食’，此则卜择
吉凶，其来尚矣。至于近代师巫，更加五姓之说。言五
姓者，谓宫、商、角、征、羽，天下万姓，悉总配之，行事吉凶，
依此为法。至如张王等为商，武、庾等为羽，欲以同’”韵
相求。及其以柳姓为宫，以赵姓为角，又非四声相管。
其间亦有同是一姓，分属宫商，复有复姓数字，徵羽
不别，验于经典，本无斯说。诸阴阳书亦无此语。直是
野俗口传，竟无所出之处。唯按《堪舆经》云：“黄帝对于
天老，乃有五姓之言。”且黄帝之时，不过姬姜数姓，暨
于后代，赐族者多，至如管、蔡、郕、霍、鲁、卫、毛、聃、雍、郜、曹、
滕、毕、原、酆、郇，并是姬姓；子孔、殷、宋、华、向、萧、亳、皇甫，并
是子姓苗裔。自馀诸国，准例皆然。因邑授官，分枝布
叶，未知此等诸姓，是谁配属宫、商？又检《春秋》以陈、卫
及秦，并同水族；齐、郑及宋，皆为火姓。或承所出之祖，
或系所属之星，或取所居之地，亦非宫、商、角、征，共相
管摄。此则事不稽“古，义理乖僻”者也。

《白孔六帖》：前汉去古未远，风俗质略，故太上皇无名，
媪无姓。然《唐宰相世系表》叙刘氏所出云：“晋士会适
秦归晋，有子留于秦，自为刘氏。秦灭魏，徙大梁，生清，
徙沛，生仁，号丰公，生煓，字执嘉，生四子：伯、仲、邦、交。”邦，
汉高祖也。高祖之父，《汉史》不载其名，而唐史乃载之，
亦可一笑。

武后尝问张说曰：“诸儒言氏族皆本炎、黄之裔，则上
古无乃无姓乎？”说曰：“古未有姓，自炎帝之姜，黄帝之
姬，始因所生地而为之姓。其后或以官，或以国，或以
王父之字，始为赐族，久乃为姓。唐虞抵战国，姓族渐
广。周衰，列国既灭，其民各以旧国为之氏。下及两汉，
人皆有姓，故姓之以国者，韩、陈、许、郑、鲁、卫、赵、魏为多”，
后曰：“善。”近世乃有五姓，谓宫也、商也、角也、征也、羽也，
以为天下万物悉配属之，以处吉凶。然言皆不类，如
张王为商，武庾为羽，是以音相谐附。至柳为宫，赵为
角，则又不然。其间一姓而两属，“复姓”数字，不得所归，
是直野人巫师说尔。

懒真子。古人重谱系，故虽世胄绵远，可以考究。渊明
《命子诗》云：“天集有汉，眷于愍侯。赫赫愍侯，运当扳龙。
抚剑风迈，显兹武功。泰誓山河，启土开封。”今按《汉书
高帝功臣表》：开封愍侯陶舍，以左司马从汉破代，封侯。昔高帝与功臣盟云：“使黄河如带，泰山若砺。国以
永存，爰及苗裔。”所谓泰誓山河，谓此盟也。高帝功臣
“百有二十人，舍其一也。”又云：“亹亹丞相，允迪前从，浑
浑长源，郁郁洪河。群川载导，众条载罗。时有语默，运
同隆窊。”此盖谓陶青也。今按《汉高帝功臣表》：开封愍
侯陶舍，封十一年薨。十二年，夷侯青嗣，四十八年薨。
《汉百官表》：孝景二年六月，丞相嘉薨。八月癸未，御史
大夫陶青为丞相。七年六月乙巳，丞相青免，太尉周
亚夫为丞相。所谓“群川众条”，以喻枝派之分散也。语
默隆窊，以言自陶青后，未有显者也。渊明乃长沙公
之曾孙，然《侃传》不载《世家》，独于此见之。后世累经乱
离，谱籍散亡，然又士大夫因循灭裂，不如古人，所以
家谱不传于世，惜哉！

《挥麈前录》：太上皇帝中兴之初，蜀中有大族犯御名
之嫌者，而游宦参差不齐，仓卒之间，各易其姓，仍其
字而更其音者，勾涛是也。加金字者，钩光祖是也。加
丝字者，絇纺是也。加草头者，苟谌是也。改为句者，句
思是也。增而为句龙者，如渊是也。由是析为数家，累
世之后，婚姻将不复别。文潞公自云“敬晖之后，以国”
初翼祖讳而改。今有“苟”字，子孙与《文氏》所云相同，盖
本一族，亦是仕于南北，失于相照，与此相类。

《贵耳集》：天宝间，杨贵妃宠盛，安禄山、史思明之作乱，
遂有“杨安史”之谣。嘉定间，杨太后、史丞相、安枢密亦
有“杨安史”之谣。时异事异，姓偶同耳。

《西溪丛语》：“姓氏之学，莫盛于元和《姓纂》，皆自南北朝
以官职富贵相高溢，至于唐，崔、卢、李、郑，纠纷可鄙。若
以圣贤所本，如子姓、妫姓、姬姓、姜姓之类，各分类圣
人受姓所由来，以讫《春秋》所纪，用《世本》、荀况谱、杜预
《公子谱》为法，则唐、虞三代列国诸侯俱可成书，此似
是太史公欲为而未就者耳。汉以后精力博求，不难”
考其渊源至今也。

《类苑》氏族之讹久矣。凡蒋、邢、茅、胙、祭，周公之裔也。此
三者实一姓也。自分为三：泒、濅、远、濅、忘，则为三族矣。
退之所谓“徐与秦俱出，韩与何同姓”之类是也。扬子
云于蜀无他扬，今此扬姓不复见，亦皆杂于杨矣。钱
镠有吴、越，吴越之人避其讳，以刘去偏傍而为金；王
审知据闽，闽人避其讳，以沈去水而为尤。二姓实一
姓也。今之称复姓者，皆从省文，如司马则曰“马”，诸葛
则曰“葛”，欧阳则曰“欧”，鲜于则曰“于”，如此之类甚多，相
承不已，复姓又将混于单姓矣。唐永贞元年十二月，
淳于改姓为“于”，以音与宪宗名同也。至今二千年，无
复可辨。如豆卢，盖唐大族，钦望、瑑革皆尝为相，而此
姓今不复见，其殆混于“卢”耶？

《路史》。夫氏姓之著，人伦之所繇叙，风俗之所繇笃，亦
政教之甚急也。而世或忽之，使不明焉。然则俗之浇
恶，岂惟民之罪哉？古者司商以协民姓，民庶之家，无
妄改也。后世官历之书，反著天老乞姓之文，此何为
耶？若是而欲氏族之不乱，不可得矣。武为蝮，杨为“枭”，
“萧”为蛸，孙为“厉”，此恶号也，亦必有由焉。王为可频，李
为徒何，杨为普六茹，而蔡为大利稽，此裔语也。然而
犹可稽也，奈何氏姓之书不知其由，乃复妄为之说。
如以双姓为出蒙只，奇姓为出伯奇，“愚”出愚公，度出
度支，军本冠军，“皇”本三皇，儿因语“儿”，“终”因“陆终”，“春则
自于春申”，“有则自于有巢”，“居本于先且居”，“西”本于西
门豹。谓〈缺〉为匠丽之变，谓“冷”为伶伦之讹，刍因于《牛
哀》之食，刍兹因于《才子》之宣，兹审出于面势之审曲，
此何典故？又若以童为出老童，而洪出于共工，箕出
于商纣，伊由唐尧，昌由昌意，累出累祖，聃出于聃叔、
季载，而卑本于卑耳之国，其妄缪可胜概邪？上世书
必同文，而后世儒流视为小伎，漫不之习，无惑乎氏
之失其统也。且以山名非必从山，鸟名非必从“鸟”，草
木之名，岂皆傍施草木？虫鱼之字，奚必侧设虫鱼？是
则国邑之名，古之从邑者甚少，今也不原其始而为
《邾郳》酆？䢾邳，鄾鄐，《郾鄅》。𨝯《郐，鄣》。《邡》。《䢵，鄪》。邭邰
郧鄘邴鄎《𬩽鄤》。鄃邘、郜、郕、郲。郙之类，皆因
失国避难而去邑。不知从邑者，乃后世之俗制，古希
有也。《张纳碑》言“张本张星”，《柳敏碣》言柳因柳宿，果何
据耶？卢雷、陈甄既云“声转仇求枣棘”，则谓仇改，惟不
学之过哉？亦不识字之所致也。往尝谓王羲之弄笔
写林禽为“来禽”，而世亦千年弗知，反为说曰：“果熟禽
来，而以为名。”俗儒之可笑类如此。东方生曰：“来，来为
枣，而枣阳本棘阳也。”予以是知棘祗棘，据之改为枣，
非避仇也。世之避翼祖讳者，析其字以为文，苟二氏，
而不知翼祖之讳不从苟不从文也。昔者鲁之公索
氏，将祭而忘其姓，人以是占其必亡而随之。文帝恶
随之从辵，乃去其辵以为隋，不知隋自音妥。隋者，尸
祭鬼神之物也。守祧既祭，则藏其隋。亦云：“衅，杀裂落
肉之名也。”卒之国，以隋、裂而终，则书。名之不讲，其祸
如是。然则君子可不知所戒哉！

姓也者，性也，与生俱生者也。山行十驿，形不脱祖；水

王之性宽，李、赵之性悫，刘、范性急，嬴偃性雄，吕尚性
悁，熊、羊性奰，姬、黄性广，曹、侩性褊，岂圣人固为区哉？
所以别乱兆，明人义也。《传》曰：“男女同姓，其生不繁；行
路有礼，惟其原有以使之也。”余起《路史》，既归天下之
氏姓，见孔氏之出高辛，老氏之出少昊，既为同著；而
后怪佛者之来，独靡适从，不姓不氏，而孤出乎神州
之外，为其徒者累垂出没百千万亿，至亦自蔑其姓
氏而从之。嗟乎！彼之教以灭道，来不知所从，去不知
所往，不仁不敬，理固应尔。而乃不知先王大伦实乱
于此。今夫削头钵食，群趋而辈胁者，诞谩诬谰，莫不
伥伥，自以为得，高视阔步，至不认其宗祖父母兄弟，
是岂名人也耶？冠婚丧祭，此人道之大者也。自天子
至庶人，兵戈戮杀，亦不过此四者而巳。而今也冠婚
易乱而无以酬生，丧祭蔑薄而无以报死，而又奚以
生为？孔子曰：“穷理尽性以至于命。父兄子母所以穷
理，饮食裘葛所以尽性，而归根守白，凡所以至命也。
不穷理不足以尽性，不尽性不足以至命。”穷理至命，
固非可躐等也。而彼佛者，每得其偏，而不蔽其全，故
知性者必达乎理命，知命者必达乎理性。每执一见，
自为至足，亦可谓不知务矣。吾夫子亦何尝蔑性而
薄命哉？虽然，弟子之惑滋甚，若《老》之说，修而上之，至
于无上清虚之境，人皆空濛，散为清阳之气，虚无缥
渺，无有形质。从佛之说，修而上之，至于果位入三摩
地，人皆罔荡，敛为善爽之鬼，寂冷坐结，弗复变化，而
无有君父妻子朋从之与往来。且以父祖子孙，人之
所以为际；而冠婚、丧祭，生之所以为奉者“也，奈何有
父祖而不得其所以为奉，有子孙而不得其所以为
际？父祖子孙冠、昏、丧、祭，既无以自尽，则亦奚用于有
生？寂冷坐结，触辄散弛，而无有形质，则亦奚贵于有
我哉？”究言索理，固不足以满神禹之一笑。是以圣人
于此，必因乎父祖子孙冠、昏、丧、祭，事上而为之制，使
之不失其本原而后已。然则教者，其可以不严所道，
而沈迷乎寂灭诞谩之区哉？自古及今，亦有不仁义
之真仙，若无君亲之佛觉乎别生分类，人道之极挚，
圣人之所甚急而不可后者，顾可厌而弃之欤？
《云麓漫抄》：姓氏后世不复别，但曰姓某氏，虽史笔亦
然。按《史记帝纪注》引《春秋左传》：“无骇卒，羽父请谥与
族，公问族于众”仲，对曰：“天子建德，因生以赐姓，胙之
土而命之氏。诸侯以字为谥，因以为族。官有世功，则
有官族，邑亦如之。公命以字为展氏。”注者云：“天子赐
姓命氏，诸侯命族，族者，氏之别名也；姓者所以统系
百世，使不别也；氏者所以别子孙之所自出。”解《春秋》
者，云“因生以赐姓”者，谓若舜之妫，禹之姒、伯夷之姜
是已。胙之土而命之氏者，若舜之有虞、禹之有夏，伯
夷之有吕是已。于字，则叔牙、季友、展无骇、臧僖伯是
已。于谥，则文、武、成、宣、宋、戴恶、卫、齐恶是已。于官，则司
马、司徒是已。于邑，则韩、魏、赵是已。详此诸侯既命于
天子为某公侯，则是命之氏。诸侯位卑，不得赐姓，其
有以王公及以字为氏，或以官、以邑，既无土可分，则
姓与氏无别。注《史记》者，所以有族者姓之别名之语；
姓者统百世，如周姓姬氏，所以别子孙，如鲁、卫、毛、聃、
邘、晋、应、韩之分。又春秋之时，诸侯之子为大夫则称
公子，孙则称公孙，公孙之子与异姓之臣未赐族而
身为大夫则称名，无骇、挟之类是也。已赐族而使之
世为大夫则称族，如仲孙、叔孙、季孙之类是也。此诸
侯不得命氏而得命族之例也。从可知已。若夫《易》云
“黄帝尧舜氏作”，尧舜虽非姓氏，既是天子，当一代称
曰尧舜氏，义亦通，此又不拘姓氏之例也。

《容斋三笔》：“魏孝文自代迁洛，欲大革旧俗，既自改拓
跋为元氏，而诸功臣旧族自代来者，以姓或重复，皆
改之。于是拓跋氏为长孙氏，达奚氏为奚氏，乙旃氏
为叔孙氏，丘穆陵氏为穆氏，步六孤氏为陆氏，贺赖
氏为贺氏，独孤氏为刘氏，贺楼氏为楼氏，勿忸于氏
为于氏，尉迟氏为尉氏，其用夏变裔之意如此。然至”
于其孙恭帝，翻以中原故家易赐蕃姓，如李弼为徒
何氏，赵肃、赵贵为乙弗氏，刘亮为《侯莫陈氏》，杨忠为
《普六茹氏》，王雄为《可频氏》，李虎、阎庆为《大野氏》，辛威
为《普毛氏》，田宏为《纥干氏》，耿豪为《和稽氏》，王勇为《库
汗氏》，杨绍为叱利氏，侯植为《侯伏》侯氏，窦炽为《纥豆
陵氏》，李穆为《㩉拔氏》，陆通为“《步六孤》氏”，杨纂为“莫胡
卢氏”，寇儁为“若口引氏”，段永为“尔绵氏”，韩褒为“侯吕
陵氏”，裴文举为“贺兰氏”，王轨为“乌丸氏”，陈忻为“尉迟
氏”，樊深为“万纽于氏，一”何其不循乃祖彝宪也！是时
盖宇文泰专国，此事皆出其手，遂复国姓为拓跋，而
九十九姓改为单者，皆复其旧。泰方以时俗文弊，命
苏绰仿《周书》作《大诰》，又悉改官名，复周“六卿”之制。顾
乃如是，殆不可晓也。

《清波杂志》：“范文正复元姓，用陶朱、张禄事，世皆传诵。
大中祥符五年，浔阳岳”〈缺〉作《五代史补》百馀条，盖补
王元之《五代史》阙文未备者。其书梁事，中有郑准，性谅直，长于笺奏。成汭镇荆，辟为推官。汭尝杀人亡命，
改姓郭氏，既贵，令准草表，乞归本姓。其略曰：“臣门非
冠盖，家本军戎。亲朋之内，盱睢为人报怨；昆弟之间，
点染无处求生。念故国以狐疑，望邻封而鼠窜。名非
伯越，乘舟难效于陶朱。志切投秦，入境遂称于张禄。”
如此，则前已有此联，特文正公拈出尢为切当云：
《事文类聚》问：“姓氏如何分别？”曰：“姓是大总脑处，氏是
后来次第分别处。如鲁本姬姓，其后有孟氏季氏，同
为姬姓，氏有不同。某尝言：‘天子因生以赐姓，诸侯以
字为谥，因以为族’。窃恐谥本‘氏’字，先儒随他错处解
去，义理不通。”且如舜生于妫汭，武王遂赐陈胡公满
为妫姓，此即因生以赐姓。如“郑之国氏”，本子国之后，
驷氏本子驷之后，如此之类，所谓以字为氏，因为族
鼠璞。古人姓氏省文多矣，如谢射落洛疏、束、蔓、万、姒
似莘，辛、桥、乔、熊、能、随，隋止十馀姓，惟去邑者多，如邾、
朱、郳儿，郤、谷、鄫、曾、邵、召、鄣、章、鄁背，亦有分为二姓，微
有添减，则“𨛬”去邑从“衣”，“郇”去邑添“草”，“郜”去邑添“水。”大
率古人用字，务省繁文，姓氏从邑者多，或谓避地、避
难、避仇，未必皆然。

《宛委馀编》：世之改姓氏，如庄为严，殷为戴，恒为元，“奭”
为盛，以义改也；理为李，求为仇，“舅”为咎，籍为席，弘为
洪，朝为晁，以音改也；棘为枣，疏为束，仲为种，概为暨，
熊为能，鄫为曾，慎为真，刘为金，胙为作，敬为“文”为苟，
以字改也。“蔓落姒莘，桥邾郳郐，鄣鄁郕邵随”，“藤”为“‘万”，
“洛’似辛、乔，朱儿会章，背成召、隋、滕”，合音与字改也。亦
有因一事为万世不易之姓，田千秋“乘小车”改“车”，“谢
服出征”改《射氏仪》以“民无上”改“是”；刘遵考以忠谏比
伍员改“员”，尤有源流可考。逃难山谷强氏曰“潜”，遂失
本姓，一姓改为数姓者。如昋《横四子：守坟墓》者改为
“炅”，居徐者为昋“居幽者为桂，居华阴者为炔”，此四姓
同一。昋也。勾姓本避高宗讳，勾涛则仍字更音钩，光
祖则加金，絇纺则加丝，苟谌则加草，句思则易字勾
龙，如渊则加龙，此六姓同一勾也。后世婚姻，何自而
辩？又有因二音而讹者，员音运，俞敕救反，叶音摄，今
从正音。甄音坚，宣和唱名以“坚”呼之，不应讹为真矣。
缪或为“穆”，遂成二姓，岂源流之固异耶？复姓多北人，
而中国望族不可以义通者，乃因所居而增，“诸葛”则
诸县之葛，“申屠”则屠原之申，“胡毋”则毋丘之胡，“闾丘”
则顿丘之闾，所谓“同门而异户”也。

《闻见后录：说文》云：“姓，人所生也。古之神圣之人，其母
感天而生，故从女。”又古姓姚、妫、姬、姜之属，皆从女者，
其义甚异，典籍难著云。

《春明退朝录》：赵德明归款，真宗赐以宗姓，然不附属
籍。晁文元草制云：“奕世荷殿邦之德，举宗联命氏之
荣。”宝元二年，元昊叛，诏削属籍。非也。

《曲洧旧闻》俚语有“张、王、李、赵”之语，犹言是何等人，无
足挂齿牙之意也。宣和间，王将明、张子能、王履道、李
士美、赵圣从俱在政府。是时张、王、李、赵之语喧于朝
野，闻者莫不笑。

《井观琐言》：“史中凡改姓名者，如刘更生、刘歆、姚元之
之类，当其未改，则当著其旧名。元魏初，诸臣姓氏奇
复，孝文太和中，始改拓拔氏为元氏，拔拔氏为长孙
氏，达奚氏为奚氏，乙旃氏为叔孙氏，此类甚多。至西
魏恭帝初元，宇文泰废立，乃复国姓，拓拔氏九十九
姓改为单者，皆复其旧。中原故家，多易赐番姓”，《宋书》
《南齐书》《北魏拓拔氏传》，孝文未改姓之先，皆著其旧
姓名，乃得事实。魏收《魏书》率书新姓，温公《通鉴》从之，
以就简易，失其实矣。金斡离不、兀术等，其初亦只当
书其名，今《金史》尽书后所更名，宗望、宗弼之类，亦非
是。陈子经续编《通鉴》，悉书旧名，亦为有见。

《蜀都杂抄》：“蜀人多奇姓，今《百家姓》以为出于宋，故首
以赵、钱、孙、李，尊国姓也。”我朝《千家姓》亦以朱奉天运
起文，然未见有天姓者，而蜀姓或有出于二家外。自
晋魏以来，取材于门阀，故姓氏尤重。唐重八姓，论相
于此，至不许与他姓为婚姻，自八姓以下，凡有三百
五十姓。宋嘉祐中，亦有《千姓编》，雁门卲思撰《姓解》，则
分为一百七十门，至有二千五百六十八氏。汉颍川
太守聊氏复有《万姓谱》。古姓之存于今者鲜矣。按《左
氏》“因生赐姓，胙土命氏，以字、以谥，以官、以邑”，才五者
而已。

自复姓之外，有三字姓，如侯、莫、陈、费、也头、吐谷浑之
类；四字姓则有自死、独膊、井疆、六斤，皆北国之姓。夫
中国无衍语，一言见一义；北国多侈辞，数言见一义。
或曰：“中国用文字有定形，北国用声音有长短。”
《王弇州集》：江左门高，故称王、谢，其次则顾、陆、朱、张，淮
北则推崔、卢、李、郑、崔浩，宗虽灭而贵不衰，陇西之李
居次。唐文皇以人主之势，发愤而望，不盖江左，见并
于隋，故王、谢少减。琅琊之王，初在太原上，而隋、唐之
际，太原渐贵，至宋益贵，是亦乘除之数也。虽然，谢安
得比王？王自琅琊、太原为周灵王太子后，北海、陈留
为齐田和后，东海亦自姬姓天水九姓为王子比干后，高平、京兆为信陵君后，又有出自楚威王后者，而
谢无闻也。王于义大也，君也，天地人一贯，三为王而
谢义辞谢也，又凋谢也。王氏二十一望，而谢二望。王
氏无论汉，即未渡江以前，而为公卿著名者十馀人，
谢固寥寥也。始兴筚辂之勋，与庐陵雍容之业，又倍
蓰也，谢安得比王？

张、王、李、赵，皆黄帝所赐姓也。王氏二十一望，最贵者，
琅琊、太原也。谢二望，会稽为贵。崔二望，清河、博陵俱
贵。卢氏一望，范阳。李氏十一望，赵郡最贵，陇西次之。
唐即陇西望也。郑五望，荥阳为贵。顾一望，吴郡；陆二
望，朱四望。张十四望，梁氏所重三姓，皆吴郡耳。十姓
之外，刘二十五望，而彭城最贵，其先陶唐氏也。萧二
望，兰陵最贵，赵五望，天水最贵，杨二望，弘农为贵，周
八望，陈、徐皆六望，唐五望。

《宛委馀编》：偶一时人赋诗，有陆通姓名，人不晓所谓，
余谓此楚狂接舆也，见《庄子疏》。按《何氏馀冬序录》考
姓名颇详，然亦有未备者，因增记于此：仓颉姓侯刚
氏，见古篆文注；许由字武仲，见《庄子释文》。尧姓伊祁；
少昊名挚，字青阳；帝喾名夋；成汤字高密，见《帝王世
纪》；皋陶字庭坚；孤竹君姓墨名台，见《孔丛子注》。伯夷
名允，一名元，字公信；叔齐名智，字公达，见《论语疏》。中
子名伯辽，见周昙《咏史诗》，当作仲辽，见《帝王世纪》。彭
祖姓篯名铿，见《论语疏》。其子名胥馀，见《庄子》司马彪
注。老子父名干，字元杲，见《前凉录》。老子初生时名元
禄，见《元妙内篇》。管叔名度，见《史记注》。易牙名亚，见《孔
颖达疏》。逄蒙之弟名鸿超，杨朱之弟名布，见《列子》。“伯
乐姓孙名阳；师旷字子野”，见《庄子疏》。“公孙弘字次卿”，
见《邹长蒨书》。子产一名美，见《左传注》。“杜康字仲宁”，见
《魏武短歌行注》。“孟轲字子舆”，见《汉书》并《孔丛子》，又字
子居，见《圣证论》。庄周字休，见《列子注》。孙叔敖名饶，见
《孙叔碑》。“计然一名研，一名倪，又姓辛，字子文”，见《史记
索隐》。“文种字子禽”，见《吴越春秋》；陈仲子字子终，见皇
甫谧《高士传》。汉高祖父太公名耑，见《后汉书注》，又名
煴，字执嘉，见皇甫谧《帝王世纪》。昭灵后名含，高祖兄
仲名喜；曹参字敬伯，申公名培，见《史记注》；项伯名缠，
字伯，见《汉书注》；叔孙通名何，见《楚汉春秋》；“东园公姓
辕名秉，字宣明；夏黄公姓崔，名廓，字少通；绮里季姓
朱，名晖，字文季；甪里先生姓周名述，字元道”，并见《高
士传》。“壶关三老茂姓令狐”，见荀悦《汉纪》；杨王孙名贵，
见《西京杂记》；次非亦名荆轲，见《续博物志》；“伏生名胜，
字子贱”，见《西汉碑》；“文翁名党，字仲翁”，见张崇文《历代
小志》；“张宗字诸君，杜茂字诸公”，并见《陈忠传注》。扬子
云所称李士元者，名弘，见《蜀秦宓传》；郑子真名朴，严
君平名遵，见王贡《两龚传》注。张宗字诸公，见《陈忠传
注》。施延字君子，见《后汉书注》。田生字子春，见《楚汉春
秋》。侯芭字铺子，见《论衡》。丁公名固，见《楚汉春秋》。卫夫
人名铄，字茂漪，见《翰墨志》。绿珠姓梁，白州人，见《小传》。
吕安字仲悌，居苗姓应玚从弟，俱见《文选注》。花卿名
惊定，见《旧唐书》。僧一行姓张名璲，见《续博物志》。窦滔
字连波，见《武后纪》。失马塞翁姓李，见高谷诗序。
湘东王有《同姓名录》，其书今不存，聊举其灼灼者。在
同时，如两曾参，一曾参杀人，而致曾子之母投杼两
毛，遂一毛遂堕井，而致平原君之痛哭。异世则鲁秋
胡因妇采桑，调其妻，投水死。汉亦有鲁秋胡，求聘翟
公女，翟公误传调妻事，以为薄行而不许婚，俱可笑
也。其次如国师公刘秀，以名应《图谶》，为王莽所杀，而
取王莽者为光武亦刘秀。莽遣太师安新公王匡攻
更始定国上公王匡不胜，为所执杀。唐李尚书益，与
宗人尚书益者，俱赴饮，据上坐，因笑曰：“今日两副坐
头俱李益。”代宗用韩翃知制诰，宰相以平卢幕府员
《外及江淮刺史请上书》，“春城无处不飞花。”绝句云：用
此韩翃而员外得之，事皆奇。其他同时者，汉时两韩
信，俱高帝时，一封楚王，一封韩王；三召平，一故秦东
陵侯，一为陈王、上柱国，一齐相。〈恐东陵侯即陈王柱国为陈封者秦自王
翦父子外少彻侯矣不应有东陵侯〉两王恢，俱武帝时，一浩侯，一大行
谋，诱匈奴者也。两王臧，武帝朝，一二年以郎中令自
杀，一六年为太常。两王商，俱成帝外戚，一为丞相乐
昌侯，一为大司马成都侯。两王章，俱哀帝时，一河平
三年以太仆为右将军，六年复为太常，一四年以京
兆尹直言死。两王崇，俱平帝时，一新甫侯故丞相嘉
子，一大司空扶平侯。魏两王烈：一字彦方，有隐德，一
字长体，有道术。晋两王浑，一为凉州刺史，系戎之父，
一为司徒系济之父。两王澄，一即济弟封侯，一即戎
从弟荆州都督。两孙秀，一吴降将，一赵王伦嬖臣，俱
拜骠骑将军，封公；两周抚，一为王敦将，一为彭城内
史。《诛梁》两王琳，一散骑常侍，一德州刺史。唐两李光
进，俱代宗朝，一为光弼弟，一为光颜兄，俱蕃将，赐姓，
为节度使，封公。两李继昭，俱昭宗时，一为孙德昭，一
为符道昭，俱赐姓名，降朱梁为使相。宋两王著，俱太
祖时，一以文学典制，一以书学待诏。金两讹可，俱大
将。稍先后者：吴两公子庆忌，一王僚子，一夫差末年将。楚两庄𫏋：一庄王时大盗，一庄王裔孙将军平滇。
自王者汉两王莽，一右将军，一大司马。篡位者两王
凤，一大司马大将军，一更始成国上公。两王谭，一宜
春侯，一平阿侯，两徐干，一都护，班超司马，一丞相曹
操。掾晋两刘毅，一光禄大夫，一卫将军，两张禹，一丞
相，一太傅，俱封侯。两解系，一见《陶璜传》，一自有传。两
王恺，一武帝舅，一安帝时丹阳尹元。两伯颜，一太傅
淮阳王，一大丞相、秦王，两萧钧，一萧鸾子，梁武时中
书郎，一萧瑀从子。唐太宗时率更令异代而相类者，
两王肃，曹魏中领军，为魏制礼，元魏尚书令，亦为魏
制礼。两王殷，朱梁以节度使叛诛，后周太祖亦以节
度使诛。两王彦章，梁大将，为晋擒吴统军，为楚擒。两
王珪，唐侍中，宋左仆射、门下侍郎，皆门下相也。两王
溥：一唐懿宗，一周世宗，俱宰相。仙人有两王乔，其一
即子晋也，其一为柏人，令天堕玉棺以葬者。僧有两
智永：一梁书僧，一宋画僧。光武时固始侯李通，魏武
时都亭侯李通，卫大夫王孙贾，齐大夫王孙贾。魏徐
邈，字景山，见重，武帝为侍中。晋徐邈，字仙民，见重武
帝为中书舍人。魏将军张辽，汉兖州刺史。张辽字叔
高。汉中郎将江革，梁御史中丞江革。梁李膺为蜀使，
至郡，武帝悦之，问曰：“今李膺何如昔李膺？”对云云。晋
文公有舅犯，平公有咎犯，善隐任政。李密以祖母老
辞官。后魏李密以母老习医。又隋末蒲山公李密，则
天时王方庆为相。又王方庆“领尚药奉御。高宗初，张
昌宗为修文馆学士，则天永，张昌宗为春官侍郎。”
汉宗室多同名者，其自列侯以下，或应有之，乃至诸
王，亦自相犯，何也？岂非以宗正之失职耶？余不能尽
志，姑志其显者：四刘庆，六安王，河间孝王，更始燕王，
清河孝王；《四刘章》，城阳景王，高密顷王，齐哀王，常山
靖王；三刘嘉，梁“荒王、琅琊康王，汉中王三刘云，《城阳
哀王》、广德夷王、《东平炀王》三刘定，沛釐王、彭城顷王、
甘陵贞王两刘长，淮南厉王、济阴悼王两刘荣，临江
闵王、沛幽王两刘遂，赵叛王、梁夷王两刘交，楚元王、
济北怀王两刘寿，济北惠王、琅琊恭王两刘勃，济北
贞王、常山王两刘胜，中山靖王、平原怀王两刘武，梁”
《孝王》。《城阳惠王》两刘元《淮阳文王》《淮阳王》。〈即更始〉两刘
旦，燕剌王，长沙炀王；两刘贺，泗水戴王，昌邑王；两刘
授，河间顷王、胶东共王；两刘宠，陈愍王，乐安夷王。夫
以王贺废主，然泗水先封，名之同犹可也，淮南窜死
赵遂，燕、旦以反绝国，何所取而同之？此大不可解者
也。

《续文献通考》：“四姓，汉明帝时有四姓小侯，乃樊、郭、阴、
马四外戚也。”元魏第甲、乙、丙、丁为四姓。唐以崔、卢、李、
郑为四姓，各有不同。

《汉书货殖传》有姓伟，姓其姓，伟其名也。《儒林传》：“丁姓
子孙从荣广受”《穀梁春秋》，丁其姓，姓其名，子，孙其字
也。

《六帖》云：“周之时有骐期，汉之时有杜度。”谓姓名同音
也。《卮言》又云：周之时有鲁大夫众仲。余又谓周之时
有卫大夫承成，战国之时有韩大夫摎留，汉之时有
虞禹、张章，三国之时有奚熙。《北燕录》有光禄大夫乙
逸，而我朝亦有大理卿周舟。

《万姓统谱》：欧阳文忠公、苏明允各为世谱，文忠依汉
《年表》，明允以礼大宗小宗为次，虽例不同，皆足以考
其世次也。然文忠所谓“不知姓之所自，而昧昭穆之
叙，则禽兽不若也。”其讥切世之人，可谓至矣。然欧阳
氏得姓凡几年，其间文学之士盖亦多矣，文忠始为
之谱，斯言恐未为得也。

《见闻搜玉》：唐郑准为荆南节度使成汭从事，汭本姓
郭，代为作《乞归姓表》云：“名非霸越，浮舟难效于陶朱；
志在投秦，出境遂称于张禄。”其后范文正公以随母
冒姓朱，登第后乞归姓表遂全用之云：“志在投秦，入
境遂称于张禄；名非霸越，乘舟偶效于陶朱。”议者谓
文正公袭用古人全语，然实范氏当家故事，非攘窃
也。

《珍珠船》四姓：荥阳郑、冈头卢、泽底李、土门崔，皆为鼎
甲。太原王亦四姓之匹，而呼为“钑镂王家”，谓银质而
金饰也。

《续文献通考》：“方外异姓天皇氏，姓望，名获，字子润；地
皇氏，姓岳，名鉴，字子元；人皇氏，姓恺，名胡，字文生。其
说出洞神部，乃晋人托上清紫微元君伪作者。
元始天尊姓乐，名静信见《度人经》。”

《玉门子》姓玉名刚。

《九灵子》，姓皇，名化。

北极子姓阴，名恒。

“《绝洞子》姓李名修“《太阳子》姓离名明。”

太阳女，姓朱名翼。

太阴女，姓卢名全。

太元女，姓颛，名和。

《南极子》姓柳名融，

《黄卢子》姓葛名起。

《马名生，姓和名君贤》。

《张道陵》，名辅。

刘根字君安。

尹轨字公度。

介象字元则。　皆见《佛仙传》。

“河伯姓冯名夷，字公子。”见《圣贤冢墓记》《秦宗新祠颂》，
又姓吕名公子，夫人姓冯名夷，见《龙鱼河图》。

翁仲姓阮，见《史注》。

“太真夫人姓王名婉罗”，见《真仙通鉴》。

毛女字玉美。见《神仙传》。

医王子，姓古，名老师，见《本草传序》。

“浮丘公”，姓李，见《列仙传》。

壶公姓施名存，见《真诰》。又姓谢名元，见《丹台录》。
武当戴将军姓燕名济。

洪崖先生姓张，后洪崖先生亦姓张，名氲。　俱见《真
仙通鉴》。

东王公名倪，字君明。西王母姓杨名回。又《记事珠》云：
“姓何名婉妗。”

天翁姓张，字刺渴，名坚前天翁姓刘。

灶神名隗，又姓张，名单，字子郭。
井鬼名琼。

“厕鬼”名顼，又姓郭名登，　见《酉阳杂俎》。

日，姓张名表，字长史。日中青帝，名圆常元，字照龙韬；
赤帝名灵丹峙，字绿虹映；白帝名皓郁将，字回金霞；
黑帝名澄潧渟，字元禄炎；黄帝名寿逸阜，字飙晖像
月姓文名申，字子光。月中青帝夫人，名蛾隐珠，字芬
艳婴；赤帝夫人，名翳逸寥，字婉延虚；白帝夫人，名弄
素兰，字郁莲花；黑帝夫人，名结莲翘，字淳属金；黄帝
夫人，名青营襟，字炅定容。

东岳姓元丘，名目陆。南岳姓烂，名洋光。西岳姓浩，名
元仓。北岳姓伏，名通萌。中岳姓角，名普生。

东海姓哄，名内灵，西海姓道，名洞清，北海姓喻，名渊
元。

又“东海姓何，名归君。南海姓刘，名嚣君。西海姓刘，名
漱君。北海姓吴，名禽强君。”

岁星姓碧空，名澄澜，字青凝。夫人姓涵常，名宝容，字
飞云。

荧惑星姓涣空，名惟淳，字散融。夫人姓阳常，名华瓶，
字元罗。

《太白星》，姓寥，名振寻字。〈原缺〉夫人姓明常，名飙空，字
娥。

《镇星》“姓藏睦，名耽延，字”〈原缺〉夫人姓康常，名空瑶，字
非贤。

《雷公江》《赫冲》。

电母《秀文英》，

风伯方道彰，

雨师陈华夫　以上俱见《道德经》。

阎罗王名闪多。见《佛经》。

《昴》姓鞞耶尼，形如剃刀，属火。

毕，姓颇罗，随形如笠，属木。

《觜》，姓𣬉黎佉耶尼，形如鹿头属日，又月之子。
《参》，姓天婆斯。〈缺〉𫄨形如妇人，黡属日。

“井”姓，“同参”，形如足迹，属日。

“鬼”，姓炮波罗𣬉，形如佛，胸属木。
“柳”，姓同参，形如蛇，属日。

《星》“姓实伽耶尼，形如河岸，属火。”

张姓瞿昙，形同井，属“福德天。”

“翼”姓㤭陈如，形同井，属林天。

轸，姓迦遮延，形如人手，属𣬉娑黎帝。
《角》，姓货多罗，形同轸，属喜乐天。

亢。姓迦旃延。

“氐”姓多罗尼。　二星不载形属。

房姓阿蓝婆。形如璎珞，属慈利天。

心姓迦罗延。形如大麦。属忉利天。

尾姓遮耶尼，形如蝎尾，属腊师天。

箕姓持斧迦，形如牛角，属清净天。

斗，姓莫迦，还形如人拓《石属》，不载。

牛姓《梵岚摩》，形如牛头属梵天。

女姓帝利迦遮耶尼。形同心属𣬉纽天
虚。姓同翼形如鸟。

危。姓单罗尼。形同《参》　属俱不载。

室。姓阎浮都迦。属“蛇头天蝎天之子。”形不载。

壁姓陀难阇。

奎姓阿瑟吒，　形属俱不载。

“娄姓阿含婆，形如马头胃姓驮迦𣬉，形如鼎足。　属俱不载。”以上俱出《酉阳
杂俎》。

太乙君，名腊。

甲子神名“弓隆”，呼之入水不溺。

甲戌神名“执明”，呼之入火不烧。

锺山神鼓：

《昆仑山》《陆吾》，

泑《山蓐收》。

“日光山”，《计蒙》。

岐山《涉鼍》。

大夫山于儿。

《海北》《锺山烛阴》。

《差丘》，北曰奢比尸。

《大人北》曰“肝榆尸。”

《朝阳谷》曰《天旻》。

《巴神》曰“孟涂。”

东《海渚偶》：子偶京旸谷奢比尸
南海渚，不返胡余。

西海渚弇兹《月山》曰“嘘。”

“北海渚禺强柜”　以上俱见《山海经》。

《五岳真形图》东岳岁西岳善。《南岳崇》。《北岳晨》，
《中岳恽》：
《龙鱼图》：“泰山姓圆，名常龙；衡山姓丹，名灵峙；华山姓
浩，名郁狩；恒山姓澄，名潧渟；嵩山姓寿，名逸群。　已
上呼之，令人不病。”

《东海神》姓冯，名修青，又名阿明。夫人姓朱，名隐娥，亦
名阿明。

南海神姓。〈缺〉名亦，夫人姓翳，名逸寥，又名祝融；
西海神姓勾大，名丘伯；夫人姓灵，名素兰，又名巨乘；
北海神姓是，名禹帐里夫人姓结，名莲翘，又名禺强。
《河图》载：东方苍帝神，名灵威仰；南方赤帝神，名赤熛
怒；中央黄帝神，名含枢纽；西方白帝神，名白招拒；北
方黑帝神，名叶光纪。

《龙鱼图》，又有“泰山将军唐臣，霍山将军朱丹，华山将
军邹尚，恒山将军莫惠，嵩山将军石元。”

《太公金匮》“有东海神曰勾芒，南海神曰祝融，西海神
曰蓐收，北海神曰元冥。”

《佛道二氏》，姓名可考者，阿弥陀佛姓㤭尸迦。

𣬉婆尸佛、尸弃佛、𣬉舍佛，俱姓《拘若利》。
拘留孙佛、拘那舍牟尼佛、迦叶佛，俱姓迦叶。

释迦文佛，姓刹利。

《瞿昙氏》小字顿吉讹为悉达。

弥勒佛，姓慈氏，名阿逸多。

一祖“摩诃迦叶。姓波罗门。大目犍连。名胡头。一名《莱
服》。根。须菩提名鸠留产。”

二祖阿难。姓刹利。

三祖商那和修。姓“𣬉舍多。名舍那婆斯。”
四祖优婆麹多。姓首佗。

七祖《婆须密》。姓颇罗堕。

八祖佛陀难提姓瞿昙。

九祖伏驼密多。姓𣬉舍罗。
十一祖富那夜奢。姓瞿昙。

《十二祖》，马鸣大士名功胜，

十五祖迦那提婆，姓𣬉舍罗。
十八祖迦耶舍多，姓蔚头蓝。

十九祖鸠摩罗多。姓婆罗门。

二十一祖婆修盘头。姓𣬉舍佉。
二十三祖鹤勒那。姓婆罗门。

二十四、祖《师子》

二十五祖婆舍斯，多姓俱同。

《中国》初祖达摩。姓刹利帝，本名菩提多罗。

二祖《慧可》，姓姬。

四祖道信，姓司马。

五祖弘忍，姓周。

六祖“慧能姓卢名能。”

僧伽大士姓何？

高坐道人名吉友。

牛头一祖姓韦。

二祖智岩，姓华。

《鸟窠禅师姓吴，名元卿》。

大慧姓冯。

《岳怀让》姓“杜。”

《永嘉元览》：姓“戴。”

石头姓陈。

“径山大觉”，姓朱。

马祖道：“一姓冯。”

二祖慧海，姓朱。

《南泉》姓“王。”

《庞居士》，名蕴。

《神会》姓高。

《仰山寂会》姓叶《沩山灵祐》。姓“赵。”

《黄蘗》，姓“邢。”

《北宗神秀》姓“李。”

《嵩岳慧安》姓“卫。”

支遁姓“关。”

佛图澄姓帛，《邢州寺碑》云：“姓湿。”

《竺道潜》。姓王。

《竺僧虔》姓王名晞。

道安姓卫。一云姓帛。

慧远姓贾。

《宝志》姓朱。

元奘姓陈名袆。

《慧颐》姓李。

《万回》一行俱姓张。

慧永姓鄱。

昙邕姓杨。

《僧䂮》。姓傅。
《竺道僧》。姓魏。

慧观姓崔。

慧义姓梁。

道渊姓“寇。”

慧林姓刘。

《元畅》姓赵。

僧远姓皇。

僧慧，姓皇甫。

《宝亮》姓徐。

《法通》姓褚。

《单道开》，姓“孟”，

《白足和尚》，名昙如。

《元高》姓魏。

僧旻姓孙。

法云：姓周。

《智藏》姓顾。

《慧超》姓廉。

慧约姓娄。

僧稠，姓孙。

《僧达》姓李。

三军法司，姓尉迟。

忠国师姓冉。

《圭峰》姓何。

怀素姓钱。

宣律师姓钱。

智永、智果俱姓“王。”

《齐己》姓“胡。”

贯休姓姜。

辨才，姓袁。　以上见“《佛经传灯录》《高僧传》《法书要录》”
等书。

三清姓名。《上清三尊谱录》则云：第一度师上元真明
道君，即元始上皇丈人，法姓讳奣，字奏正音，姓无，
名延世音，字观观。第二度师无上元老，即高上九天
太上真王，法姓讳。字。正音姓虚无，名“上观洞”，
字运梵灵，第三度。师即金明七真，法姓。讳。字。
正音姓虚元妙，名延世明，字系上无。一在上清金相
宫，一在上清兰宫，一在上清丹灵上宫。《大有金书》复
称“天宝君为大洞尊神，号玉清宫；灵宝君为洞元尊
神，号上清宫；神宝君为洞神尊神，号太清宫。”此则三
清之别号也。

《六甲姓名》：甲子神名王文卿。甲戌神名展子江。甲申
神名扈文长。甲午神名卫玉卿。甲辰神名孟非卿。甲
寅神名明文章。

六丁姓名：丁卯神，名司马，玉女，足月之。丁丑神，赵子
玉，玉女，顾炁。丁亥神，张文通玉女，曹漂之。丁酉神，臧
文公，玉女，得喜。丁未神，石叔通，玉女，寄防岐。丁巳神，
崔巨卿，玉女，明心之。以上俱见《老君六甲符》。

诸姓窅渺，本不足信，往往散见于简编，亦博雅之士所资也。余故汇而录之。

唐时五祖弘忍大师，黄梅人。生而无父，弃之水中不
死，人呼无姓儿。四祖道信尝于路逢之，问：“小儿何姓？”
曰：“是佛姓。”曰：“汝无姓耶？”曰：“姓空，故无师。”因乞为弟子。
后为法嗣。